113 



i u njem gotovo 100 m pod nama sama Korana. Dol, kojim teče 

 Koi'ana, nije više tako uzak, kao u srednjemu tijeku, već se 

 mjestimice vrlo proširuje i dobiva oblik kotline, pa daje slutiti 

 na bliza jezera. Ovakovi dolovi odlikuju se bujnim pašnjacima, 

 pa su se i s lijevu i desnu stranu Korane na onim mjestima, 

 gdje se ravno tlo proširuje, razvili sagovi visoke i sočne trave. 

 Voda Korane preteže ovdje na bjelkasto u pličinama, a divne je 

 modre boje na dubinama. Krasan je ovo i veličanstven pogled, 

 kako se pred nama otvara duboki dol strmih, kamenitih stijena, 

 a u opreci prema sivoj kami intenzivna modra boja brze rijeke, 

 koja šumeći provaljuje preko greda i kamenja. 



Prizor ovaj spada među najkrasnije ne samo naše domo- 

 vine nego i cijele Evrope, Priroda zaodjenula je ovaj kraj u 

 krasne boje, a ljepota mu je tim veća, što se nenadano usred 

 kraške pustoši pred nama otvara. Ništa gotovo ne da bhzhiu 

 rijeke naslućivati, dok ne stojimo na rubu strme obale. No nije 

 to riječna obala u običnom smislu, već je ogromni dol silne du- 

 bine, koji se kao čarobna slika pred nami stvara. Silne gudure, 

 osovne stijene, bujna zelen i svježa nagla voda s bezbrojnim br- 

 zicama i slapovima podavaju ovoj slici obilježje veličajnosti i 

 divlje romantike, a oko jedva doseže, da pregleda i obuhvati 

 ogromni pi-izor, u kojemu je priroda zasvjedočila veličanstvenu 

 snagu djelotvorne svoje moći. Neplodna, ali kao pristali okvir 

 obuhvaća riječni dol ravnica, na kojoj se preteže siva i bijela 

 boja, a podalje se ispinju silne bočine gora, zaodjenute mrkim 

 šumama, koje im podavaju neku osobitu ozbiljnost izgleda. A 

 jako sunce sjajnim svjetlom natopilo je cijeli kraj, svaki potez 

 njegova lica točno se razabira i oštre mu konture u prozirnom 

 zraku izbijaju tolikom jakosti i točnosti, kao u Grčkoj i Italiji. 

 Time ])iva izgled velik, bližnji predmeti u svim svojim dijelovima 

 razgovijetno se prikazuju, a daleki nama izgledaju posve blizu i čisti. 



Zapanjeni stadosmo, zaboravljen bijaše napor i sve putničke 

 patnje, radosno nam zakuca srce i s uživanjem se podasmo ča- 

 robnom utisku, a dušu nam zaokupi osjećaj zahvalnosti prema 

 Providnosti, koja nam je domovinu okitila ovakvim čarom ! Go- 

 tovo da čovjek podvoji, što je ljepše, da li prvi pogled na Ko- 

 ranu ili sama Plitvička jezera. 



Na podnožju same gore zakreće se cesta od glavnoga druma 

 plankovitim hrastikom obraslim pristrankom, koji tvori lijevu obalu, 



8 



